recursal/SuperWikiNEXT-32B huggingface dataset:
Ο **Ράντιβόι Μιλόικοβιτςς** (*σερβικά : Радивоје Милојковић*) (1832-1888) ήταν πολιτικός του πριγκιπάτου της Σερβίας και του βασιλείου της Σερβίας, υπουργός και πρωθυπουργός.

Ήταν παντρεμένος με την Μίλεβα Χατζηθωμά γόνος οικογένειας πλούσιων εμπόρων του Βελιγραδίου. Χρημάτισε πρωθυπουργός της Σερβίας από τις 8 Αυγούστου 1869 έως τις 22 Αυγούστου 1872. Ήταν υπουργός εξωτερικών το 1868, υπουργός εσωτερικών από το 1869 έως το 1872 σε δυο κυβερνήσεις, ξανά την περίοδο 1876-1878, ξανά το 1878-1879, πάλι το 1876-1877 και υπουργός δικαιοσύνης το 1875. Μέλος του συμβουλίου επικρατείας το 1873, και μέλος του κόμματος των Φιλελευθέρων. Το 1868 έγραψε συνταγματικό σχέδιο που αποτέλεσε τη βάση για το σύνταγμα που ψηφίστηκε το 1869.

Πηγές
-----

* Μικρό βιογραφικό του

Παραπομπές
----------

1. ↑  Москва – Сербия. Белград – Россия: сборник документов и материалов. Т. 2: Общественно-политические связи 1804 - 1878 гг. (стр. 638-940)
2. ↑  Ustavni nacrt Radivoja Milojkovića od 1868. godine, [PDF]
Το **Σιλόνγκ** (Χάσι: *Shillong*) είναι πόλη στα βορειοανατολικά της Ινδίας και πρωτεύουσα της Μεγκαλάγια. Το όνομα σημαίνει "Η Κατοικία των Νεφών" και είναι ένα από τα μικρότερα κρατίδια στην Ινδία. Είναι η έδρα της επαρχίας Ανατολικών Λόφων Χάσι και βρίσκεται σε υψόμετρο 1.496 μέτρων πάνω από το επίπεδο της θάλασσας, με το υψηλότερο σημείο να αποτελεί η κορυφή Σιλόνγκ ύψους 1.966 μέτρων. Η Σιλόνγκ είναι η 330ή πιο πολυπληθής πόλη στην Ινδία, με πληθυσμό 143.229 κατοίκους σύμφωνα με την απογραφή του 2011. Λέγεται ότι οι λόφοι γύρω από την πόλη θύμιζε στους Ευρωπαίους αποίκους της Σκωτίας τη χώρα τους. Ως εκ τούτου, αναφερόταν ως "Σκωτία της Ανατολής".

Το Σιλόνγκ είχε επιλεγεί ως έδρα της νέας διοίκησης λόγω της βολικής τοποθεσίας μεταξύ των κοιλάδων του Βραχμαπούτρα και Σούρμα και περισσότερο επειδή το κλίμα της Shillong ήταν πολύ πιο δροσερό απ'ότι στη τροπική Ινδία. Το Σιλόνγκ παρέμεινε πρωτεύουσα του αδιαίρετου Άσαμ μέχρι τη δημιουργία της πολιτείας Μεγκαλάγια, στις 21 Ιανουαρίου του 1972, όταν το Σιλόνγκ έγινε η πρωτεύουσα της Μεγκαλάγια και η πρωτεύουσα μεταφέρθηκε από το Ντισπούρ στο Γκαουχάτι.

Παραπομπές
----------

1. ↑  «List of Most populated cities of India». Αρχειοθετήθηκε από το πρωτότυπο στις 21 Μαρτίου 2019. Ανακτήθηκε στις 16 Μαρτίου 2019.
2. ↑  Rao, Sachin. «Travel: Shillong, India – ‘Scotland of the east’» (στα αγγλικά). *The Scotsman*. Αρχειοθετήθηκε από το πρωτότυπο στις 2017-02-20.. Ανακτήθηκε στις 19 February 2017.

Εξωτερικοί σύνδεσμοι
--------------------

* Πολυμέσα σχετικά με το θέμα  Shillong στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 153610627
* LCCN: n81003906
* GND: 4329360-8

 |

 |
Η **Χριστιανική Αδελφότης Νεανίδων** (συντομογραφία: **Χ.Ε.Ν.**) είναι μια γυναικεία, εθελοντική, μη κερδοσκοπική, μη κυβερνητική οργάνωση, χωρίς πολιτικές διασυνδέσεις ή θρησκευτικές εξαρτήσεις, με χαρακτήρα κοινωφελή, μη κερδοσκοπικό που εργάζεται για τα ανθρώπινα δικαιώματα των γυναικών, χωρίς θρησκευτικές, εθνικές, κοινωνικές ή φυλετικές διακρίσεις. Εκπαιδεύει και προωθεί τις νέες γυναίκες σε θέσεις ηγεσίας, μεριμνά για την υγεία των γυναικών, τις ίσες ευκαιρίες, την ειρήνη, την κοινωνική δικαιοσύνη και το βιώσιμο περιβάλλον. Το όραμα της οργάνωσης παγκόσμια βασίζεται στις πανανθρώπινες αξίες της χριστιανικής ηθικής για ισότητα, δικαιοσύνη, ειρήνη, σεβασμό στο περιβάλλον, ελευθερία και ανθρώπινη αξιοπρέπεια. Εθελόντριες πλαισιωμένες από επαγγελματικά στελέχη εκπαιδεύονται, σχεδιάζουν και υλοποιούν ανάλογα προγράμματα σε πάνω απο 30 τοπικά κέντρα στην ελληνική επικράτεια. Η ελληνική Χ.Ε.Ν. είναι μέλος της παγκόσμιας γυναικείας οργάνωσης Y.W.C.A. που λειτουργεί σε 120 χώρες και περί τα 25 εκατομμύρια γυναίκες.

Παραπομπές
----------

Εξωτερικοί σύνδεσμοι
--------------------

* Επίσημη ιστοσελίδα
Το **Ράντοβις** (σλαβομακεδονικά: Радовиш‎ /ˈradɔviʃ/ ( ακούστε)) είναι πόλη στο νοτιοανατολικό τμήμα της Βόρειας Μακεδονίας. Είναι η δεύτερη μεγαλύτερη πόλη στη νοτιοανατολική περιοχή. Η πόλη είναι η έδρα του Δήμου Ράντοβις, ο οποίος απλώνεται στους πρόποδες του Όρους Πλατσκόβιτσα και στο βόρειο τμήμα της κοιλάδας Ράντοβις-Στρώμνιτσα. Ο κύριος δρόμος M6 Στιπ-Ράντοβις-Στρώμνιτσα βρίσκεται εφαπτομενικά στην κοινότητα του Ράντοβις. Ο δρόμος αυτός αποτελεί κύρια οδό επικοινωνίας με άλλα μέρη της χώρας.

Πληθυσμός και εθνότητες
-----------------------

Σύμφωνα με την απογραφή που πραγματοποιήθηκε το 2002, ο πληθυσμός της πόλης Ράντοβις είναι 16.233 κάτοικοι, ενώ στον δήμο, συμπεριλαμβανομένων δηλαδή και των χωριών υπάρχουν 28.244 κάτοικοι.

Η εθνοτική δομή του πληθυσμού που ζει στην πόλη είναι:

* Σλαβομακεδόνες: 13,991 (86.24%)
* Τούρκοι: 1,927
* Γύφτοι: 181
* Σέρβοι: 60
* Βλάχοι: 20
* Αλβανοί: 1
* Άλλοι: 42

Συλλογή
-------

* Το κέντρο του ΡάντοβιςΤο κέντρο του Ράντοβις
* Το Ράντοβις τον χειμώναΤο Ράντοβις τον χειμώνα
* Το Ράντοβις τον χειμώναΤο Ράντοβις τον χειμώνα
* Θέα της πόλης ΡάντοβιςΘέα της πόλης Ράντοβις
* Λεωφόρος Μεγάλου ΑλεξάνδρουΛεωφόρος Μεγάλου Αλεξάνδρου
* Κέντρο ΠολιτισμούΚέντρο Πολιτισμού

Παραπομπές
----------

1. ↑  Αποτελέσματα απογραφής 2002 στα αγγλικά και σλαβομακεδονικά (PDF)
Σιμιγδάλι
Γαλακτομπούρεκο
Το **σιμιγδάλι** (αρχ. ελλην. *σεμίδαλις*) είναι ονομασία που αναφέρεται σε θραύσματα του κόκκου των σιτηρών ιδιαίτερα του σκληρού σταριού, τα οποία παρασκευάζονται με την άλεση κόκκων που είχαν αρχικά διαβραχεί, διαδικασία η οποία ακολουθείται από ξήρανση και κοσκίνισμα. Ο όγκος των κόκκων ποικίλει από πολύ μικρός (όπως ένας κόκκος αλατιού, ψιλό σιμιγδάλι) έως αρκετά μεγάλος (όπως ένας κόκκος ζάχαρης, χονδρό σιμιγδάλι). Το σιμιγδάλι διακρίνεται σε αυτό που προέρχεται από την περιφέρεια του κόκκου και είναι γνωστό ως ντυμένο και σε αυτό που προέρχεται από το κέντρο του κόκκου, το οποίο δεν φέρει μέρος του περιβλήματος και είναι γνωστό ως γυμνό. Εξαιτίας του περιβλήματος το πρώτο είναι πιο σκουρόχρωμο από το δεύτερο.

Περιεκτικότητα σε ουσίες
------------------------

100 γραμμάρια σιμιγδαλιού περιέχουν :

* Ενέργεια σε θερμίδες = 360
* 12,68 γρ. πρωτεΐνης
* 1,05 γρ. λίπους.
* 72,83 γρ. υδατανθράκων.
* 3,9 γρ. φυτικών ινών.
* Σε μικρές ποσότητες : Θειαμίνη, Ριβοφλαβίνη, Νιασίνη, Βιταμίνη B6
* Ιχνοστοιχεία όπως : Μαγνήσιο, Φώσφορο, Ψευδάργυρο
* Νερό 12,67 γρ.

Χρήση στην ελληνική & διεθνή Κουζίνα
------------------------------------

Το σημαντικότερο προϊόν που κατασκευάζεται, κυρίως από σιμιγδάλι, είναι τα προϊόντα της μακαρονοποιίας όπως το σπαγγέτι και άλλα. Επίσης στη ζαχαροπλαστική γλυκά που παρασκευάζονται με βάση το σιμιγδάλι είναι τα παραδοσιακά στην Ελλάδα μελομακάρονα, το ρεβανί, το σάμαλι, το γαλακτομπούρεκο, η γαλατόπιτα και πολλοί τύποι ελληνικού χαλβά. Πολύ συχνή είναι η χρήση του σιμιγδαλιού στη σπανακόπιτα, την μπουγάτσα, την καρυδόπιτα και στα αμυγδαλωτά. Τέλος στη διεθνή κουζίνα το σιμιγδάλι είναι η βάση του κουσκούς.

Πηγές
-----

*Εγκυκλοπαίδεια Πάπυρος Λαρούς Μπριτάννικα, τόμος 54, σελίδα 65.*

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **σιμιγδάλι**  |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σιμιγδάλι** |
Η **Φωνή Ελευθερίας, Ελενίτα Βάργκας** (πρωτότυπος τίτλος: La ronca de oro*)* είναι Κολομβιανή τηλεοπτική σειρά της CMO Producciones για την Caracol Televisión. Βασίζεται στην ζωή της κολομβιανής τραγουδίστριας Ελενίτα Βάργκας.

Οι Άνα Μαρία Εστουπινιάν και Μαχίδα Ισσά είναι πρωταγωνιστές. Οι Ντιέγο Καδαβίδ, Γκρίισι Ρεντόν και Μαρσέλα Μπενχουμέα είναι συμπρωταγωνιστές, ενώ οι Λάουρα Γκαρσία, Λεονάρντο Ακόστα παίζουν τους ρόλους των ανταγωνιστών.

Στην ελληνική τηλεόραση η σειρά προβλήθηκε το 2018 από την ΕΡΤ3.

Παραπομπές
----------

1. ↑  Caracol Televisión Internacional (31 Μαρτίου 2014). «The Voice of Freedom, Helenita Vargas» (στα Spanish). Αρχειοθετήθηκε από το πρωτότυπο στις 8 Φεβρουαρίου 2015. Ανακτήθηκε στις 8 Φεβρουαρίου 2015. CS1 maint: Μη αναγνωρίσιμη γλώσσα (link)
2. ↑  Pulzo (26 Μαρτίου 2014). «La vida de Helenita Vargas, la 'ronca de oro', llega esta noche a Caracol» (στα Spanish). Αρχειοθετήθηκε από το πρωτότυπο στις 1 Φεβρουαρίου 2014. Ανακτήθηκε στις 8 Φεβρουαρίου 2015. CS1 maint: Μη αναγνωρίσιμη γλώσσα (link)
Φύλλα κρεμμυδιού που έχουν προσβληθεί από μύκητες (Puccinia allii)
Η **σκωρίαση** στα λατινικά (Uredinalis, «uredio» σημαίνει σφαδάζω εξ ου και η φράση «σφάκελος νόσος»), είναι ομάδα ασθενειών των σπερματοφύτων οι οποίες οφείλονται σε παρασιτικούς βασιοδιομύκητες, τους σκωριομύκητες, και προκαλούν συχνά ζημιές στις καλλιέργειες. Πήρε το όνομά της από το χρώμα της σκουριάς (σκωρία) που έχουν τα μέρη που έχουν προσβληθεί.

Μετάδοση ασθένειας και αντιμετώπιση
-----------------------------------

Η ασθένεια μεταδίδεται με σπόρια τα οποία μεταφέρονται από φυτό σε φυτό με τον αέρα ή δονήσεις. Η υγρασία και το νερό ευνοούν την ασθένεια.

Για να προστατευτεί η καλλιέργεια πρέπει να τοποθετείται παράλληλα με τους ανέμους. Επίσης πρέπει τα ήδη προσβεβλημένα φυτά να απομακρύνονται και να καίγονται. Μετά την συγκομιδή μπορούν να γίνουν προληπτικοί ψεκασμοί κάθε 10 – 15 μέρες με μυκητοκτόνα. Αν παρ’ όλα αυτά υπάρξει προσβολή χρησιμοποιούνται διασυστηματικά μυκητοκτόνα.

Το φθινόπωρο απομακρύνεται και καίγεται και το υπέργειο τμήμα του φυτού. Μετά από αυτό το στάδιο η προστασία της καλλιέργειας ολοκληρώνεται με τον ψεκασμό του εδάφους με DNOC (δινιτροορθοκρεζόλη).

Παραπομπές
----------

1. ↑  Αντώνιος Γιάνναρης, Επίτομον Ελληνικόν Λεξικόν, τόμ. δεύτερος σ. 2335, εκδ. Ανέστη Κωνσταντινίδη , 1891

Εξωτερικοί σύνδεσμοι
--------------------

* Ελληνική Φυτοπαθολογική Εταιρεία
Ο **Φωκίων Ταμπακόπουλος** ήταν Έλληνας αντιστασιακός.

Βιογραφία
---------

Ο Φωκίων Ταμπακόπουλος ήταν απόγονος της ιστορικής οικογένειας των Ταμπακόπουλων από την Βυτίνα.

Φοιτητής και σε ηλικία 24 ετών εντάσσεται στον ΕΛΑΣ και ξεκινά την αντιστασιακή του δράση κατά των Γερμανών κατακτητών. Στις 27 Ιουλίου 1942 τίναξε στον αέρα με βόμβα το γερμανικό αντιτορπιλικό "ΤΕ 54". Στις 17 του Δεκέμβρη 1942 τινάζει στον αέρα με εμπρηστική βόμβα στο Τατόι 3 χιλιάδες βαρέλια βενζίνα. Αργότερα καταστρέφει μέρος των εγκαταστάσεων του κατοχικού ραδιοσταθμού Λιοσίων.

Οι Γερμανοί τον συλλαμβάνουν και τον δικάζουν δύο φορές σε θάνατο. Η εκτέλεση της ποινής του αναστέλλετε γιατί με τα βασανιστήρια έπαθε πρόσκαιρη ολική τύφλωση. Κατορθώνει αργότερα να δραπετεύσει και να ξαναπεράσει στον ΕΛΑΣ, όπου πολέμησε ως το τέλος της κατοχής.

Μετά την απελευθέρωση καταδικάστηκε για τρίτη φορά στη ζωή του σε θάνατο από ελληνικό δικαστήριο, με την κατηγορία ότι στην κατοχή σκότωσε δύο Έλληνες πράκτορες των ναζί της ειδικής ομάδας Λάμπου των Ταγμάτων Ασφαλείας. Ο ένας αδερφός του Φ. Ταμπακόπουλου εκτελέστηκε από τους Γερμανούς στη Θήβα και ο δεύτερος σκοτώθηκε στη Λιβύη πολεμώντας τους Γερμανούς.

Ο Φωκίων Ταμπακόπουλος ήταν συγγενής του Άγι Ταμπακόπουλου.

Παραπομπές
----------

1. ↑  «Η «ΜΕΡΑ ΤΟΥ ΣΤΡΑΤΟΥ»
ΓΕΡΑΚΙΝΗΣ ΚΑΙ ΤΑΜΠΑΚΟΠΟΥΛΟΣ». *ΡΙΖΟΣΠΑΣΤΗΣ*: σελ. 1. 16 Μαΐου 1946.
2. ↑  Συλλογικό, ΕΑΜ (1946). *Μαύρη βίβλος: το εκλογικό πραξικόπημα της 31 Μάρτη 1946*. Αθήνα: Εθνικό Απελευθερωτικό Μέτωπο. σελ. 58. ὁ Φωκίων Ταμπακόπουλος , κατηγορούμενος ὅτι ἐφόνευσεν ἐπὶ Κατοχῆς τοὺς ̓Αχ. Σαλῆν καὶ Γ. Πρεσβέλην, πράκτορας τῆς Εἰδικῆς τῆς ὁμάδος Λάμπου .
Ο **Πρόεδρος του Τρινιντάντ και Τομπάγκο** είναι ο αρχηγός του κράτους του Τρινιντάντ και Τομπάγκο και αρχηγός του στρατού. Η θέση ιδρύθηκε όταν η χώρα έγινε δημοκρατία το 1976. Πρωθύστερη αρχηγός κράτους ήταν η Βασίλισσα Ελισάβετ B΄. Ο τελευταίος  Γενικός Κυβερνήτης, Σερ Έλις Κλαρκ, ορκίστηκε ως ο πρώτος πρόεδρος την 1η Αυγούστου 1976, με μια μεταβατική διάταξη. Επιλέγηκε επίσημα για Πρόεδρος από ένα εκλεκτορικό σώμα που αποτελείτο από μέλη και των δύο σωμάτων του Κοινοβουλίου στις 24 Σεπτεμβρίου 1976, η οποία εορτάζεται ως Ημέρα της Δημοκρατίας.

Με βάση το σύνταγμα του 1976, ο Πρόεδρος ασκεί κατά όνομα μόνο την εκτελεστική εξουσία. Όπως στο Βρετανικό σύστημα (και σε περιπτώσεις αρχηγών κρατών σε άλλες χώρες ή εδάφη με συστήματα του Westminster), "κυριαρχεί, αλλά δεν κυβερνά". Στην πράξη, η εκτελεστική εξουσία ασκείται από τον Πρωθυπουργό και το υπουργικό συμβούλιο, εξ ονόματος του Προέδρου. Ο Πρόεδρος διορίζει ως Πρωθυπουργό τον αρχηγό του μεγαλύτερου κόμματος στη Βουλή των Αντιπροσώπων, και, επίσης διορίζει τα μέλη της Γερουσίας έπειτα από πρόταση του Πρωθυπουργού και του αρχηγού της Αντιπολίτευσης. Ο Πρόεδρος πρέπει να είναι τουλάχιστον 35 ετών (αν και δεν υπήρξε ακόμα πρόεδρος ηλικίας κάτω των 59), πολίτης του Τρινιντάντ και Τομπάγκο, και κατά το χρόνο του διορισμού πρέπει να είναι κάτοικος στη χώρα για συνεχή περίοδο δέκα ετών. 

Σημερινή πρόεδρος του Τρινιντάντ και Τομπάγκο είναι η Κριστίν Κανγκάλου. Η επίσημη κατοικία του Προέδρου είναι ο *Προεδρικός Οίκος*, παλαιότερα γνωστός ως *Οίκος της Κυβέρνησης*, όταν χρησιμοποιήθηκε από τους γενικούς διοικητές και τους διοικητές των νησιών.

Δείτε επίσης
------------

* Κατάλογος αρχηγών κράτους του Τρινιντάντ και Τομπάγκο
* Κατάλογος πρωθυπουργών του Τρινιντάντ και Τομπάγκο

Παραπομπές
----------

1. ↑
Επαρχίες στη Γερμανία, οι οποίες βρίσκονται κυρίως (μπλε) ή εν μέρει (πράσινο) στην περιοχή της Φραγκονίας
Η **Φραγκονία** ή *Φρανκονία* είναι ιστορική περιοχή της Γερμανίας στη Βαυαρία, που σήμερα διαιρείται στις διοικητικές περιοχές: Άνω Φραγκονία με 1.250.000 κατoίκους, Κάτω Φραγκονία με 1.100.500 κατοίκους και Μέση Φραγκονία με 1.400.000 κατοίκους. Η Φραγκονία, αρχικά περιφέρεια του βασιλείου του Λουδοβίκου του Ευσεβή, κηρύχτηκε δουκάτο το 840. Κατά τον 9ο αιώνα, στη Φραγκονία επικρατούσαν δύο αντιμαχόμενες οικογένειες, οι Μπάμπενμπερκ και οι Κονραδίνοι, των οποίων οι συγκρούσεις προκάλεσαν μεγάλες καταστροφές στη χώρα. Τελικά οι Κονραδίνοι επικράτησαν κατά το τέλος της βασιλείας του Αρνούλ. Το 1500 η Φραγκονία έγινε μέρος της Αγίας Ρωμαϊκής Αυτοκρατορίας και το 1814 περιήλθε στη Βαυαρία.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Φραγκονία** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 247617499
* LCCN: sh86000997
* GND: 4018093-1
* NKC: ge129156

 |

 |
Στη φιλοσοφία, ο **φυσικαλισμός** (φύση + -ισμός) είναι η οντολογική θέση ότι "τα πάντα είναι φυσικά", ότι δεν υπάρχει "τίποτα πέρα και πάνω από" το φυσικό, ή ότι όλα επέρχονται του φυσικού. Ο φυσικαλισμός είναι μια μορφή οντολογικού μονισμού—μια θεώρηση της πραγματικότητας που βασίζεται στην ύπαρξη "μίας ουσίας", σε αντίθεση με το δυϊσμό ή το πλουραλισμό. Τόσο ο ορισμός του "φυσικού" όσο και η έννοια του φυσικαλισμού έχουν συζητηθεί.

Ο φυσικαλισμός είναι στενά συνδεδεμένος με τον υλισμό. Ο φυσικαλισμός αναπτύχθηκε από τον υλισμό με την επιτυχία των φυσικών επιστημών στην εξήγηση παρατηρηθέντων φαινομένων. Οι όροι συχνά χρησιμοποιούνται ως ταυτόσημοι, αν και μερικές φορές διακρίτοι, για παράδειγμα, δεδομένου ότι η φυσική περιγράφει φαινόμενα επιπλέον της ύλης (συμπεριλαμβανομένης της ενέργειας και των φυσικών νόμων). Κοινά επιχειρήματα κατά του φυσικαλισμού περιλαμβάνουν τόσο το επιχείρημα του φιλοσοφικού ζόμπι  και το επιχείρημα των πολλαπλών παρατηρητών.

Παραπομπές
----------

1. ↑  See Smart, 1959
Ο **Χοσρόης Α' της Αρμενίας** (2ο μισό 2ου αιώνα μ.Χ. - 259) ήταν πρίγκηπας του βασιλείου των Πάρθων που έγινε από τους Ρωμαίους υποτελής βασιλιάς της Αρμενίας. Ήταν ένας από τους γιούς του βασιλιά Βολογήση Ε' των Πάρθων (Βολογήση Β' της Αρμενίας) με άγνωστη μητέρα.

Ενώ ο πατέρας του ήταν βασιλιάς στο ενωμένο βασίλειο της Παρθίας και της Αρμενίας, το 198 αναγκάστηκε να παραιτηθεί στην Αρμενία υπέρ του γιου του Χοσρόη για τον οποίο δεν είναι τίποτα γνωστό ώς τότε. Το 198 ο Ρωμαίος αυτοκράτορας Σεπτήμιος Σεβήρος έκανε μεγάλη εκστρατεία στην Παρθία λεηλατώντας την πρωτεύουσα Κτησιφώντα. Ο Χοσρόης του έστειλε δώρα και ομήρους ως ένδειξη υποτέλειας. Ήταν πάντα υπό την προστασία ως υποτελής του Σεπτήμιου Σεβήρου και του γιου του Καράκαλλα.
Αναφέρεται επανάσταση της Αρμενίας στη Ρώμη (214). Τότε ο Καράκαλλας επιτέθηκε στην Αρμενία το (215), φυλακίζοντας τον Χοσρόη και την οικογένεια του. Μετά τον θάνατο του (217) και τη δολοφονία του Καράκαλλα, ο γιος του Τιριδάτης Β' έγινε βασιλιάς της Αρμενίας.

Πηγές
-----

* ΙΣΤΟΡΙΑ ΤΩΝ ΑΡΜΕΝΙΩΝ
* ΑΡΣΑΚΙΔΕΣ ΤΗΣ ΑΡΜΕΝΙΑΣ

|  |  |  |  |  |
| --- | --- | --- | --- | --- |
| 

| π • σ • ε
Δυναστεία των Αρσακιδών της Αρμενίας |
| --- |
|  |
| 
* Τιριδάτης Α΄ 52-58, 62-68
* Τιγράνης ΣΤ΄ 59-62
* Σανατρούκης 88-110
* Παρθαμάσιρις 113-114
* Βολογέσης Α΄ 117/8-144
* Σόαιμος 144-161, 164-186
* Μπακούρ 161-164
* Βολογέσης Β΄ 186-198
* Χοσρόης Α΄ 198-217
* Τιριδάτης Β΄ 217-222
* Χοσρόης Β΄ π. 252
* Τιριδάτης Γ΄ 287-330
* Χοσρόης Γ΄ 330-339
* Τιγράνης Ζ΄ 339-π. 350
* Αρσάκης Β΄ π. 350-368
* Παπ 370-374
* Βαρασδάτης 374-378
* Αρσάκης Γ΄ 378-387
* Βολογέσης Γ΄ 378-386 (συμβασιλιάς)
* Χοσρόης Δ΄ 387-389
* Βραχμασαπώρ 389-414
* Αρταξίας Δ΄ 422-428
 |  |

 |
Μεταφρασμένα έργα του Ενβέρ Χότζα σε διάφορες γλώσσες
Ο **χοτζισμός** αναπτύχθηκε στα τέλη της δεκαετίας του 1970, λόγω διάσπασης στο μαοϊκό κίνημα, που εμφανίζεται μετά την ιδεολογική διαμάχη μεταξύ του Κομμουνιστικού Κόμματος της Κίνας και του Κόμματος Εργασίας της Αλβανίας το 1978. Η ιδεολογία ονομάστηκε από τον Ενβέρ Χότζα, αξιοσημείωτο Αλβανό κομμουνιστή ηγέτη.

Επισκόπηση
----------

Ο χοτζισμός οριοθετεί τον εαυτό του με μια αυστηρή υπεράσπιση της κληρονομιάς του Ιωσήφ Στάλιν, την οργάνωση της Σοβιετικής Ένωσης υπό τον σταλινισμό και τη σφοδρή κριτική σχεδόν όλων των υπόλοιπων κομμουνιστικών ομάδων ως «ρεβιζιονιστές». Για παράδειγμα, ορίζει τον ευρωκομμουνισμό ως αντικομμουνιστικό κίνημα.

Με θέσεις κριτικές προς τη Γιουγκοσλαβία, τη Σοβιετική Ένωση, την Κίνα και τις Ηνωμένες Πολιτείες, ο Ενβέρ Χότζα χαρακτήρισε τις τρεις πρώτες ως «κοινωνικούς ιμπεριαλιστές» και καταδίκασε τη σοβιετική εισβολή στην Τσεχοσλοβακία το 1968, πριν αποσύρει την Αλβανία από το Σύμφωνο της Βαρσοβίας ως απάντηση. Ο χοτζισμός υποστηρίζει το δικαίωμα των εθνών να συνεχίσουν το σοσιαλισμό από διαφορετικά μονοπάτια, που υπαγορεύονται από τις συνθήκες σε αυτή τη χώρα, αν και ο Χότζα προσωπικά έκρινε ότι ο τιτοϊσμός ήταν στην πράξη «αντιμαρξιστικός» συνολικά.

Οι Αλβανοί πέτυχαν στο ιδεολογικό πεδίο, κερδίζοντας ένα μεγάλο μέρος των μαοϊκών, κυρίως στη Λατινική Αμερική (όπως ο Λαϊκός Απελευθερωτικός Στρατός και το Μαρξιστικό-Λενινιστικό Κομμουνιστικό Κόμμα Ισημερινού, καθώς και το Επαναστατικό Κομμουνιστικό Κόμμα Βραζιλίας), αλλά είχαν επίσης σε γενικές γραμμές σημαντικό ενδιαφέρον σε διεθνές επίπεδο.

Μετά την πτώση της Λαϊκής Σοσιαλιστικής Δημοκρατίας της Αλβανίας το 1991, τα χοτζιστικά κόμματα ομαδοποιήθηκαν σε μια διεθνή διάσκεψη που ιδρύθηκε το 1994 και την εφημερίδα *Ενότητα και Αγώνας*.

Παραπομπές
----------

1. ↑  *Communism for Know-It-Alls*. Filiquarian Publishing, LLC. 2008. σελ. 23.
2. ↑  Pridham, Geoffrey (2000). *The Dynamics of Democratization: A Comparative Approach*. Bloomsbury Publishing. σελ. 70.
3. ↑  «A Brief Guide to Hoxhaism». The Red Star Vanguard. Ανακτήθηκε στις 23 Μαΐου 2014.
4. ↑  Hoxha, Enver. «Enver Hoxha: Eurocommunism is Anticommunism». Ανακτήθηκε στις 23 Μαΐου 2014.

Εξωτερικοί σύνδεσμοι
--------------------

* enver-hoxha.net
* Ενβέρ Χότζα πολύγλωσση ιστοσελίδα
* Ενβέρ Χότζα. Η ζωή του και τα έργα του
* Κομμουνιστικής Διεθνούς (Σταλινικού Hoxhaist)
* Επαναστατική Δημοκρατία
* «Συμμαχία!» Μαρξιστική-Λενινιστική (Βόρεια Αμερική)
* Το Σταλινικό Espresso
* Ενβέρ Χότζα Αρχείο
Ο **Ρενώ Β΄**, γαλλ.: Renaud II de Bar, γερμ.: Reginald II (απεβ. 25 Ιουλίου 1170) από τον Οίκο του Μονμπελιάρ ήταν κόμης του Μπαρ και κύριος του Μουσόν (Mousson) από το 1149 μέχρι το τέλος του.

Βιογραφία
---------

Ήταν ο δευτερότοκος γιος του Ρενώ Α΄ κόμη του Μπαρ και κυρίου του Moυσόν, και της Ζιζέλ/Γκιζέλας του Βωντεμόν, κόρης του Ζεράρ/Γεράρδου Α΄ κόμη του Βωντεμόν.

Το 1135 παρακολούθησε το Συμβούλιο του Ούγου του Mετς με τον πατέρα και τον αδελφό του. Συμμετείχε στη Β΄ Σταυροφορία με τον πατέρα και τον πρωτότοκο αδελφό του Θεοδώριχο Β΄ το 1147. Ο Ρενώ Α΄ απεβίωσε κατά την επιστροφή του το 1150 και τον διαδέχθηκε. Ο Ρενώ Β΄ επανέλαβε τους πολέμους εναντίον των παραδοσιακών εχθρών του, του δούκα της Λωρραίνης και του επισκόπου του Μετς.

Επιτέθηκε το 1152, δραπέτευσε στο αβαείο του Αγίου Μίχιελ και αφορίστηκε. Μετά από αυτό ο Ρενώ Β΄ έπρεπε να κάνει διορθώσεις, για να αρθεί ο αφορισμός του. Το 1170 ο Ρενώ Β΄ απεβίωσε, και τον διαδέχθηκε ο μεγαλύτερος γιος του Ερρίκος Α΄ ως κόμης του Μπαρ και κύριος του Μουσόν.

Η σύζυγός του Αγνή ήταν θεία της Αγνής (Άννας) των Καπετιδών, συζύγου του Αλεξίου Α΄ Κομνηνού, Ανδρονίκου Α΄ Κομνηνού και Θεοδώρου Βρανά.

Οικογένεια
----------

Νυμφεύτηκε το 1155 με την Αγνή των Μπλουά (απεβ. το 1207),  κόρη του Θεοβάλδου Β΄ κόμη της Καμπανίας και είχε τα ακόλουθα τέκνα:

* Ερρίκος Α΄ (1158–1190), κόμης του Μπαρ.
* Θεοβάλδος Α΄ (1159 / 61–1214), κόμης του Μπαρ.
* Ρενώ († 1217), επίσκοπος του Σαρτρ (1182–1217).
* Ούγος, μέλος του Συλλόγου του καθεδρικού στο Σάρτρ.

Βιβλιογραφικές αναφορές
-----------------------

1. 1 2 3 4 5 6 7 8 9 10 11 12  Charles Cawley: «Medieval Lands». (Αγγλικά) *Charles Cawley, "Medieval Lands", 2006-2020*. Ανακτήθηκε στις 9  Φεβρουαρίου 2016.
2. ↑  p50722.htm#i507211. Ανακτήθηκε στις 7  Αυγούστου 2020.
3. ↑  Charles Cawley: «Medieval Lands». (Αγγλικά) *Charles Cawley, "Medieval Lands", 2006-2020*. Ανακτήθηκε στις 9  Φεβρουαρίου 2016.
4. 1 2  Margot Elsbeth Fassler, *The Virgin of Chartres: Making History Through Liturgy and the Arts*, (Yale University Press, 2010), 457 note6.
Ο όρος **Σεβασμιώτατος** ή **Σεβασμιότατος** αποτελεί προσφώνηση των μητροπολιτών και επισκόπων της Ορθόδοξης Εκκλησίας. Στην Εκκλησία της Κύπρου αποδίδεται η προσφώνηση **Πανιερώτατος**.

Σεβασμιώτατος ή στην δημοτική Σεβασμιότατος είναι ο υπερθετικός βαθμός του επιθέτου *σεβάσμιος*, δηλαδή εκείνος που του αποδίδεται σεβασμός, ο αξιοσέβαστος. Κατ' εξαίρεση ο μητροπολίτης Θεσσαλονίκης προσφωνείται Παναγιώτατος.

Παραπομπές
----------

1. ↑  Λήμμα ***σεβάσμιος*** του *Χρηστικού λεξικού της Νεοελληνικής Γλώσσας* της Ακαδημίας Αθηνών, σελ. 1419. ISBN 978 960 404 278 4
2. ↑  Λήμμα ***κληρικός*** του *Λεξικού της Νέας Ελληνικής Γλώσσας* του Γ. Μπαμπινιώτη, σελ. 902. ISBN 960 86190 1 7
Ο **Φραγκίσκος-Λουδοβίκος**, ιταλ. Francesco Ludovico (25 Φεβρουαρίου 1498 - 28 Μαρτίου 1537) από τον Οίκο των Αλεράμιτσι-ντελ Βάστο ήταν μαρκήσιος τού Σαλούτσο (1529-37).

Νόμισμα τού Φραγκίσκου-Λουδοβίκου μαρκησίου τού Σαλούτσο. Επιγραφή FRANCISCUS M[ARCHIONI] SALUCIARUM.

Βιογραφία
---------

Ήταν ο τρίτος γιος τού Λουδοβίκου Β΄ μαρκήσιου τού Σαλούτσο και της Μαργαρίτας των Φουά, κόρης τού Ιωάννη κόμη τού Κανντάλ. Ο Λουδοβίκος Β΄ ήταν γιος της Ισαβέλλας Παλαιολογίνας, κόρης τού Ιωάννη-Ιακώβου μαρκησίου τού Μομφερράτου.

Ο δευτερότοκος αδελφός Ιωάννης-Λουδοβίκος, μαρκήσιος από το 1528, ήταν με το μέρος τού Καρόλου Ε΄ των Αψβούργων της Γερμανίας. Όμως το Σαλούτσο ήταν παραδοσιακά σύμμαχο (και τυπικά υποτελές) της Γαλλίας, έτσι το 1529 ο Φραγκίσκος Α΄ της Γαλλίας εκτόπισε τον Ιωάννη-Λουδοβίκο και έθεσε τον Φραγκίσκο ως μαρκήσιο. Έτσι ο Φραγκίσκος δεν μπόρεσε να αποτρέψει το Σαλούτσο να γίνει κράτος-δορυφόρο της Γαλλίας.

Το 1533 απεβίωσε ο Ιωάννης-Γεώργιος μαρκήσιος τού Μομφερράτου, εξάδελφος του πατέρα του και ο Φραγκίσκος-Λουδοβίκος διεκδίκησε τη γειτονική μαρκιωνία. Όμως το Μομφερράτο κατελήφθη από τον Κάρολο Ε΄, που το παραχώρησε στον σύμμαχό του Φρειδερίκο Β΄ Γκοντζάγκα δούκα της Μάντουα, του οποίου η σύζυγος Μαργαρίτα Παλαιολογίνα ήταν ανιψιά τού αποβιώσαντος Ιωάννη-Γεωργίου.

Τον διαδέχθηκε ο νεότερος αδελφός του Ιωάννης-Γαβριήλ.

Πηγές
-----

* Obras completas, Volume 12. Juan Ginés de Sepúlveda, Elena Rodríguez Peregrina.
* Dizionario delle donne celebri piemontesi che nacquero, vissero, morirono od. Carlo Novellis.
* Le guerre e la dominazione dei francesi in Piemonte dall'anno 1536 al 1559 ... Giovanni Battista Adriani.
* Studi saluzzesi. Domenico Carutti (barone di Cantogno).
O **Χοσέ ντε λα Τόρρε** (στα Ισπανικά *José de la Torre*, γεννημένος στις 20 Απριλίου 1986) είναι Ισπανός ηθοποιός. Είναι κυρίως γνωστός για το ρόλο του στην ισπανική τηλεοπτική σειράτου Antena 3 και του Netflix, *Toy Boy*.

Βιογραφία
---------

Ο Χοσέ ντε λα Τόρρε μιλάει ισπανικά και αγγλικά και αποφοίτησε από το διάσημο ιδιωτικό πανεπιστήμιο δραματικής τέχνης στη Μάλαγα, στο Escuela Superior de Arte Dramático "Antonio Banderas", που εγκαινιάστηκε από τον μεγάλο διεθνή ηθοποιό. Αφού παρακολούθησε ένα τόσο σημαντικό σχολείο, ήταν ένα εξαιρετικό μαξιλάρι για τον νεαρό ηθοποιό, ο οποίος στη συνέχεια συνέχισε να σπουδάζει θέατρο στη Μαδρίτη. Αφού ολοκλήρωσε τις σπουδές του, αρχικά εργάστηκε αποκλειστικά στο θέατρο, σε διάφορες ισπανικές παραγωγές, όπως η Lunas Viejas της Elena Santos, αλλά και το Cuento de Navidad, σε σκηνοθεσία της Cristina Garcia Pinto και του Pablo Garcia. Μια άλλη σίγουρα σημαντική παράσταση του ηθοποιού ήταν το Σικάγο της Celia Dolci, με την οποία εργάστηκε επίσης στο Paisaje Con Argonautas.

Φιλμογραφία
-----------

### Τηλεόραση

| Έργα |
| --- |
| Χρονιά | Τίτλος | Ρόλος | Σημειώσεις |
| 2020 | *Vis a vis: El oasis* | Πράκτορας Πέρεθ (Pérez) | Δευτερεύων ρόλος |
| 2019 | *Toy Boy* | Ιβάν Νιέτο Γκίγιεν | Συμπρωταγωνιστικός ρόλος |
| 2019 | *Servir y proteger* | Γκόγιο Γκαρθία | Γκεστ στάρ |

### Θέατρο

* "Lunas Viejas"
* "Tranajos de Amor Perdidos"
* "Cuento de Navidad"
* "Chicago, el Musical"
* "Paisaje con Argonautas"
* "Casa con dos Puertas Mala es de Guardar"
* "Un Tranvia Llamado Deseo"
* "Arizona"
* "Tu Día de Suerte"

### Σύντομα φίλμ

* "ROLES" - Dir. ÁLVARO CUEVAS
* "NIRVANA" - Dir. RUBÉN LLAMA
* "Εl estudio" - Dir. antonio josé ramirez
* "FREE KICK"

Παραπομπές
----------

1. ↑
2. ↑

Επιπλέον
--------

* Χοσέ ντε λα Τόρρε στην IMDb
* Instagram
|  |
| --- |
| Τμήμα μιας σειράς για το Ισλάμ |
| *Ουσούλ αλ-φικχ* |
| *Φικχ* |
| * Τακλίντ
* Ιζτιχάντ
* Μαδχάμπ
* Μεντρεσές
 |
| *Αχκάμ* |
| * Φίτνα
* Τζιχάντ
* Τακίγια
 |
| 
Τίτλοι |
| * Χαλίφης
* Μουφτής
* Καδής
* Ιμάμης
* Σεϊχουλισλάμης
* Σεΐχης
* Ουλεμάς
* Αγιατολάχ
* Χοτζατολεσλάμ
* Μουλάς
* Χότζας
* Γαζής
 |
| π • σ • ε
 |

Ο **Σεΐχης** (αραβικά: شيخ‎, σαΐχ) είναι ένας τίτλος ευγένειας στην αραβική γλώσσα, που κυριολεκτικά σημαίνει *γέροντας* και φέρει την έννοια *αρχηγός* ή / και *κυβερνήτης*. Συχνά χρησιμοποιείται για να ορίσει ένα σημαίνον πρόσωπο μιας φυλής, το οποίο πρόσωπο απέκτησε αυτόν τον τίτλο από τον πατέρα του, ή κάποιο μουσουλμάνο λόγιο, ο οποίος πήρε αυτόν τον τίτλο μετά την αποφοίτησή του από κάποιο βασικό ισλαμικό σχολείο. Σε κάποιες περιπτώσεις ο τίτλος αποκτάται από άτομα που έχουν υπερβεί τα 40 τους έτη. Η γυναίκα που φέρει αυτόν τον τίτλο αποκαλείται *σεΐχισσα* (αραβικά: *شيخة*).

Παραπομπές
----------

1. ↑
2. ↑
3. ↑
Ραδιοθόλοι στο Κέντρο Επιχειρήσεων Ασφαλείας στην Misawa της Ιαπωνίας
**Ραδιοθόλος** (αγγλ.**radome**) ονομάζεται ο θόλος, κατασκευασμένος από διηλεκτρικό υλικό, μέσα στον οποίο στεγάζεται μια κεραία ραντάρ ή μια δορυφορική κεραία. Ο θόλος αυτός, είναι ουσιαστικά ένα λεπτό αλλά ανθεκτικό κέλυφος, αδιάβροχο και διαφανές στην ακτινοβολία της κεραίας.

Χρησιμοποείται για να αποτρέψει τον σχηματισμό πάγου πάνω στην μεταλλική επιφάνεια της κεραίας και γενικά για την προστασία της κεραίας από υδρομετέωρα, τα οποία αλλοιώνουν την ανακλαστικότητα της κεραίας και συνεπώς χειροτερεύουν την απόδοση της κεραίας και το διάγραμμα ακτινοβολίας της. Στην περίπτωση περιστρεφόμενης παραβολικής κεραίας, ο ραδιοθόλος προστατεύει την κεραία από θραύσματα και γενικά από την επίπτωση του ανέμου στην περιστροφή της. Προστατεύουν επίσης το κοντινό προσωπικό από το να χτυπηθεί τυχαία από τις γρήγορα περιστρεφόμενες κεραίες

Μειονέκτημα του συστήματος είναι η επιπλέον εξασθένιση που προκαλεί το προστατευτικό αυτό περίβλημα στην ισχύ του μεταδιδόμενου σήματος. Η εξασθένιση αυτή εξαρτάται από το πάχος και το είδος του υλικού από το οποίο είναι κατασκευασμένος ο θόλος όμως συνήθως είναι ελάχιστη.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ραδιοθόλος** |
Μονάδα ραδιογωνιόμετρου του βρετανικού πλοίου HMS Belfast.
Το **ραδιογωνιόμετρο** (αγγλικά: *radio direction finder - RDF*) αποτελεί το παλαιότερο ραδιοναυτιλιακό βοήθημα για τον προσδιορισμό της διεύθυνσης (διόπτευσης) παράκτιου σταθμού εκπομπής ραδιοκυμάτων. Η χρήση του χρονολογείται από τον Α΄ Παγκόσμιο Πόλεμο.

Λειτουργία
----------

Με τη χρησιμοποίηση του ραδιογωνιόμετρου προσδιορίζεται μια γραμμή θέσης που αντιστοιχεί στη διεύθυνση (διόπτευση) του σταθμού, από τον οποίο εκπέμπονται τα λαμβανόμενα στο δέκτη της συσκευής σήματα. Η ένταση του λαμβανόμενου από την περιστρεφόμενη κεραία σήματος μεταβάλλεται ανάλογα με τη διεύθυνση του επίπεδου της κεραίας ως προς τη διεύθυνση διαδόσεως του σήματος. Όταν η ένταση του σήματος στα ακουστικά του χειριστή μηδενιστεί, η διεύθυνση του επιπέδου της κεραίας της συσκευής αντιστοιχεί στη διεύθυνση (ραδιοδιόπτευση) του παράκτιου σταθμού.

### Είδη και κεραία

Ο παλαιότερος και απλούστερος τύπος ραδιογωνιόμετρου είναι το ραδιογωνιόμετρο με περιστρεφόμενη κεραία. Οι περιστρεφόμενες κεραίες, ωστόσο, παρουσίαζαν αρκετά προβλήματα και περιορισμούς σχετικά με την εγκατάσταση, περιστροφή και μετάδοση της ενδείξεως στο δέκτη με μηχανικό τρόπο. Σε νεώτερους τύπους ραδιογωνιόμετρου αντί της περιστρεφόμενης κεραίας, χρησιμοποιούνται δύο σταθερές κεραίες πλαισίου σε κάθετες μεταξύ τους διευθύνσεις και η ένδειξη της ραδιοδιόπτευσης εμφανίζεται αυτόματα σε ψηφιακό ενδείκτη μετά από το συντονισμό της συσκευής στην κατάλληλη συχνότητα και τη συνεχή περιστροφή του πηνίου έρευνας.

Χρήση
-----

Το ραδιογωνιόμετρο χρησιμοποιείται στη ναυτιλία για τις εξής δύο εφαρμογές:

1. Προσδιορισμός θέσεως (στίγματος) του πλοίου με τη μέτρηση ραδιοδιοπτεύσεων προς ορισμένους παράκτιους σταθμούς (ραδιοφάρους), οι οποίοι εκπέμπουν ειδικά για το σκοπό αυτό σήματα.
2. Ραδιοεντοπισμός κινδυνεύοντος πλοίου με ραδιοδιοπτεύσεις από παράκτιους σταθμούς ραδιογωνιομετρήσεως ή και από άλλα παραπλέοντα πλοία.

Το ραδιογωνιόμετρο ήταν στο παρελθόν κύριο μέσο για την αεροπορική και θαλάσσια ναυσιπλοΐα. Τη δεκαετία του 1950 τα αεροπορικά ραδιογωνιόμετρα αντικαταστάθηκαν σταδιακά από το σύστημα VOR ενώ τα θαλάσσια ραδιογωνιόμετρα έχασαν τη δημοφιλία τους από την ανάπτυξη της συσκευής Λοράν τη δεκαετία του 1970.

Σήμερα τα περισσότερα ραδιογωνιόμετρα έχουν παροπλιστεί υπέρ του ταχύτερου και πολύ πιο ακριβούς συστήματος πλοήγησης GPS. Ωστόσο, το χαμηλό κόστος των συσκευών και η συνέχιση της ύπαρξης των ραδιογωνιομετρικών σταθμών εκπομπής επιτρέπουν στις συσκευές αυτές να συνεχίζουν να λειτουργούν, κυρίως για χρήση σε μικρές βάρκες, ως συμπλήρωμα ή εφεδρεία στο GPS.

Παραπομπές
----------

1. 1 2 3 4   Παλληκάρης Α. Κατσούλης Γ. Δαλακλής Δ. «Ναυτικά Ηλεκτρονικά Όργανα», Ίδρυμα Ευγενίδου, 2008. ISBN 978-960-337-086-4
2. 1 2 3 4 5  «Αρχειοθετημένο αντίγραφο» (PDF). Αρχειοθετήθηκε από το πρωτότυπο (PDF) στις 4 Μαρτίου 2016. Ανακτήθηκε στις 21 Φεβρουαρίου 2015.
3. 1 2
Η **ΧΚ Ντιναμό Μινσκ** (ρωσικά: ХК Динамо-Минск) είναι λευκορωσική επαγγελματική ομάδα χόκεϊ επί πάγου που εδρεύει στο Μινσκ. Είναι μέλος της κατηγορίας Μπομπρόφ στην Κοντινένταλ Χόκεϊ Λιγκ (КХЛ).

Η Ντιναμό κατάφερε να προκριθεί στα πλέι-οφ ΚΧΛ (Κύπελλο Γκαγκάριν) τρεις φορές: τις περιόδους 2010–11, 2011–12 και 2014–15. Η ομάδα δεν έχει κερδίσει ακόμη το Κύπελλο Γκαγκάριν, χάνοντας και στις τρεις περιόδους.

Επιτυχίες
---------

### Εγχώριες διοργανώσεις

* **Πρωτάθλημα Λευκορωσίας**
	+ Πρωταθλήτρια (1): 2007
	+ Δεύτερη θέση (1): 2006
* **Κύπελλο Λευκορωσίας**
	+ Κυπελλούχος (2): 2005, 2006

### Περιφερειακές διοργανώσεις

* **Πρωτάθλημα ΣΣΔΛ**
	+ Πρωταθλήτρια (2): 1968, 1970

### Διεθνείς διοργανώσεις

* **Spengler Cup**
	+ Νικήτρια (1): 2009

Δείτε επίσης
------------

* ΒΦΣΟ Ντιναμό

Παραπομπές
----------

1. ↑  Контакты hcdinamo.by

Εξωτερικοί σύνδεσμοι
--------------------

* Επίσημος ιστότοπος
Η εκδίωξη από τον Κήπο της Εδέμ. Ο Μασάτσιο (Masaccio) τον ζωγράφισε το 1425, το φύλλο συκής προστέθηκε το 1680 και αφαιρέθηκε κατά τη συντήρηση του πίνακα το 1980.
**Φύλλο συκής** είναι το αντικείμενο που χρησιμοποιήθηκε στην τέχνη κατά τον 15ο αιώνα και αργότερα για να καλυφθούν τα γεννητικά όργανα σε απεικονίσεις ανθρώπων σε αγάλματα ή σε πίνακες.

Σύμφωνα με την Παλαιά Διαθήκη (κεφ.3), ο Αδάμ και η Εύα έφαγαν τον απαγορευμένο καρπό, "καὶ διηνοίχθησαν οἱ ὀφθαλμοὶ τῶν δύο, καὶ ἔγνωσαν ὅτι γυμνοὶ ἦσαν, καὶ ἔρραψαν φύλλα συκῆς καὶ ἐποίησαν ἑαυτοῖς περιζώματα" (άνοιξαν τα μάτια τους και κατάλαβαν ότι ήταν γυμνοί και έραψαν φύλλα συκής και έφτιαξαν περιζώματα για τον εαυτό τους). Έχοντας αυτό σαν παράδειγμα, οι καλλιτέχνες του 15ου αιώνα, κατά την Αναγέννηση, αναγκάστηκαν να καλύψουν τα γεννητικά όργανα σε νέα αλλά και σε υπάρχοντα έργα τέχνης.
Σύγκριση ενός ερασιτεχνικού ραδιοτηλεφώνου, ενός Κινητού τηλεφώνου και ενός κουτιού σπίρτα.
Ένα **ραδιοτηλέφωνο** είναι ένα σύστημα επικοινωνιών για τη μετάδοση της ομιλίας μέσω ραδιοσημάτων. Τα ραδιοτηλεφωνικά συστήματα δεν είναι κατ΄ανάγκη διασυνδεδεμένα με το δημόσιο επίγειο τηλεφωνικό δίκτυο. «Ραδιοτηλεφωνία», δηλαδή, σημαίνει μετάδοση τηλεφωνίας από ραδιοσυχνότητες. Η ραδιοτηλεφωνία είναι ο παραδοσιακός τρόπος επικοινωνίας πλοίων και δεν πρέπει να συγχέεται με τη ραδιοτηλεγραφία, όπου πρόκειται για επικοινωνία μέσω μηνυμάτων για μεγάλες αποστάσεις.

Λειτουργία
----------

Ένα τυπικό σταθερό τηλέφωνο επιτρέπει και στους δύο χρήστες του να μιλούν και να ακούνε ταυτόχρονα, καθώς οι χρήστες του συστήματος χρησιμοποιούν δύο ανοιχτά κανάλια επικοινωνίας μεταξύ τους. Σε ένα σύστημα ραδιοτηλεφωνίας, αυτή η μορφή λειτουργίας, γνωστή ως πλήρως-ντούπλεξ, απαιτεί ένα σύστημα ραδιοσημάτων να μεταδίδει και να λαμβάνει ταυτόχρονα σε δύο ξεχωριστά κανάλια, τα οποία καταλαμβάνουν ένα εύρος ζώνης και παρουσιάζουν ορισμένες τεχνικές προκλήσεις. Είναι, ωστόσο, η πιο άνετη μέθοδος φωνητικής επικοινωνίας για τους χρήστες, η οποία χρησιμοποιείται σήμερα στα κινητά τηλέφωνα και χρησιμοποιούνταν παλαιότερα στην Βελτιωμένη Υπηρεσία Κινητής Τηλεφωνίας.

Η πιο κοινή μέθοδος λειτουργίας των ραδιοτηλεφώνων είναι η μερικώς-ντούπλεξ λειτουργία, η οποία επιτρέπει στο ένα άτομο να μιλάει και στο άλλο να ακούει εναλλάξ. Εάν χρησιμοποιείται ένα κανάλι τότε και οι δύο πομποί εκπέμπουν σε αυτό. Ένας ωτακουστής ο οποίος είναι συντονισμένος στο ίδιο κανάλι θα ακούει και τις δύο πλευρές της συζήτησης. Όταν χρησιμοποιείται διπλή συχνότητα (δύο κανάλια εργασίας) τότε η επικοινωνία χωρίζεται σε δύο ξεχωριστά κανάλια, από τα οποία μόνο ένα χρησιμοποιείται για τη μετάδοση του ήχου κάθε φορά. Οι τελικοί χρήστες θα έχουν την ίδια εμπειρία σαν να χρησιμοποιούν μία μονή συχνότητα, όμως ένας ωτακουστής με ένα δέκτη θα ακούσει μόνο τη μία πλευρά της συνομιλίας.

Ο χρήστης, όταν επιθυμεί να μιλήσει, πιέζει ένα ειδικό διακόπτη στον πομπό, ο οποίος ονομάζεται PTT (από το *Push-to-talk*). Ο διακόπτης αυτός συνήθως βρίσκεται στην πλευρά του μικροφώνου ή σε άλλη εμφανή θέση. Οι χρήστες μπορούν να χρησιμοποιούν ειδικές λέξεις, όπως το όβερ (*over*) για να επισημάνουν το τέλος της μετάδοσής τους.

Παραπομπές
----------

1. ↑  "Λεξικό ναυτικών και ναυτιλιακών όρων" Εκδόσεις Σταφυλίδης, 2008, ISBN 978-960-7695-31-4
2. 1 2 3 4  «Αρχειοθετημένο αντίγραφο». Αρχειοθετήθηκε από το πρωτότυπο στις 4 Απριλίου 2015. Ανακτήθηκε στις 4 Μαρτίου 2015.
Ο **Χοσρό Χαν Γκόρτζι Κατζάρ**, γεννημένος **Αντρέ Γκαϊτμαζεάντ** (Τυφλίδα, 1785-6 - Τεχεράνη, 1857) ήταν σημαίνων ευνούχος της Δυναστείας των Κατζάρ, στην περίοδο βασιλείας του Φαθ Αλί Σαχ Κατζάρ (1797-1834) και του Νάσερ αλ-Ντιν Σαχ (1848-96).

Βίος
----

Γιος ενός χριστιανού Αρμένιου ιερέα, ο Χοσρό ήταν χριστιανός, ως τα τέλη της εφηβείας του, όταν προσηλυτίστηκε στο Ισλάμ και πήρε το όνομα Χοσρό Χαν Γκόρτζι. Συμμετείχε στην εκστρατεία του Ρώσου στρατηγού Πάβελ Τσιτσιάνοφ κατά της περσικής αυτοκρατορίας κατά τη διάρκεια του Ρωσοπερσικού Πολέμου (1804-1813). Συνελήφθη από τον στρατό των Κατζάρ το 1804 κοντά στο Ερεβάν, ευνουχίστηκε και έγινε ευνούχος της δυναστείας.

Στις 23 Φεβρουαρίου 1815 ο Χοσρό ορίστηκε διοικητής του Γκιλάν. Κατά τη διάρκεια της διακυβέρνησής του χτίστηκαν πολλά κτήρια, που επιβιώνουν ακόμη και σήμερα στο Γκιλάν. Είχε, επίσης, καλές σχέσεις με τις κατώτερες τάξεις της περιοχής, αλλά είχε κακές σχέσεις με τους τοπικούς άρχοντες της επαρχίας. Αυτό σύντομα οδήγησε σε εξέγερση το 1819 και ο Χοσρό απομακρύνθηκε από τη διακυβέρνηση της επαρχίας.

Το 1822/3, Χοσρό εστάλη επικεφαλής στρατού Μπαχτιαρί να κατακτήσει το Μανταλίτζ, μια περιοχή ανάμεσα στα ιρανο-οθωμανικά σύνορα. Ο Χοσρό κατάφερε να κατακτήσει τον τόπο και ο 1824 ορίστηκε από τον ηγεμόνα Φαθ Αλί Σαχ Κατζάρ προσωπικός βεζίρης του τελευταίου του γιου Μοχάμεντ Μιρζά Σεΐφ οντ-Ντουλέχ, ο οποίος υπηρέτησε ως κυβερνήτης του Ισφαχάν, διαδεχόμενος έτσι τον Γεωργιανό ευγενή που κατείχε τη θέση και ονομαζόταν Γιουσέφ Χαν-ε Γκόρτζι.

Ο Φαθ Αλί Σαχ πέθανε το 1834, κάτι που οδήγησε σε διαμάχη για τον θρόνο της δυναστείας ανάμεσα στους δύο γιους του Αλί Μιρζά και Μοχάμεντ Μιρζά. Ο Χοσρό συντάχθηκε με τον Μοχάμεντ, ο οποίος τελικά στέφθηκε νέος σαχ της Περσίας, λαμβάνοντας το δυναστικό όνομα Μοχάμεντ Σαχ Κατζάρ. Ο Χοσρό συνέχεια ορίστηκε διοικητής του Ισφαχάν ως ανταπόδοση για τη βοήθεια του. Στις 22 Οκτωβρίου 1847, ο Χοσρό ορίστηκε ως διοικητής του Κουρδιστάν, διαδεχόμενος έτσι τον Ρεζά Κολί Χαν Βαλί, τον οποίο συνέλαβε και απέστειλε στην ιρανική πρωτεύουσα Τεχεράνη. Ωστόσο, η διακυβέρνηση του Κουρδιστάν ήταν σύντομη και κράτησε μόνο για ένα έτος, καθώς την ίδια χρονιά πέθανε ο Μοχάμεντ Σαχ.

Σε 1851/2 Χοσρό ορίστηκε διοικητής του Καζβίν, αλλά αντ' αυτού έστειλε εκπρόσωπο στην επαρχία και έμεινε για το υπόλοιπο της ζωής του στην Τεχεράνη, όπου και πέθανε στις 27 Ιουλίου 1857.

Παραπομπές-σημειώσεις
---------------------

1. ↑  Maeda, Hirotake (2009). «Αρχειοθετημένο αντίγραφο». *Encyclopaedia Iranica*.. Ανακτήθηκε στις 2016-02-11.
2. ↑  «Mohammad Shah Qajar: Rise to power». Ανακτήθηκε στις 11 Φεβρουαρίου 2016.

.
Συντεταγμένες: 13°52′S 172°06′W﻿ / ﻿13.867°S 172.100°W﻿ / -13.867; -172.100

Η **Φαλέου** (σαμόα: Faleu) είναι ένα χωριό των νησιών Σαμόα. Είναι το μεγαλύτερο σε πληθυσμό χωριό του νησιού Μανόνο. Ανήκει στο Αϊγκα-ι-λε-Τάι. Έχει πληθυσμό 354 κατοίκων (2006).

Το Μανόνο συμπεριλάμβάνει μόνο τέσσερα χωριά: Σάλουα, Λεπουιά'ι, Απάι και την Φαλέου.

Γεωγραφία
---------

Η Φαλέου βρίσκεται νότια του νησιού.

Δημογραφία
----------

Η Φαλέου έχει πληθυσμό 354 κατοίκων (2006). Είναι το δεύτερο μικρότερο σε πληθυσμό χωριό από τα τέσσερα του Μανόνο, αλλά σε έκταση είναι η Λεπουιά'ι.

Δείτε επίσης
------------

* Μανόνο
* Κατάλογος πόλεων των Σαμόα
* Κατάλογος πόλεων της Αϊγκα-ι-λε-Τάι

Παραπομπές
----------

1. ↑  «Population» (PDF). *Samoa Bureau of Statistics*. Ιούλιος 2008. Αρχειοθετήθηκε από το πρωτότυπο (PDF) στις 21 Ιουλίου 2011. Ανακτήθηκε στις 16 Δεκεμβρίου 2009.

|  |  |  |  |  |  |
| --- | --- | --- | --- | --- | --- |
| 

| π • σ • ε
Πόλεις του Αϊγκα-ι-λε-Τάι |
| --- |
|  |
| 
Πρωτεύουσα: Μουλιφάνουα |
|  |
| 
* Απάι
* Σάλουα
* Λεπουιάι
* Φαλέου
* Απολίμα-Τάι
* Απολίμα Ούτα
* Σατουϊμαλουφιλούφι
* Φουαϊλόλο'ο
* Μανόνο Ούτα
* Παεπαεάλα
 |

 |
Ο **Ρόναντ Ντέιβις**, γεννημένος στις 7 Ιουλίου 1982 στο Όλνεϊ του Ιλινόι, είναι Αμερικανός καλαθοσφαιριστής, ο οποίος αγωνίζεται στην θέση του πόιντ γκαρντ.

Καριέρα
-------

Ο Ντέιβις ξεκίνησε να αγωνίζεται στο κολεγιακό πρωτάθλημα με την ομάδα του Όλνεϊ το 2002 και μετά από δύο χρόνια μεταγράφηκε στο πανεπιστήμιο του Ουισκόνσιν, με το οποίο αγωνίστηκε σε 63 αγώνες με 13,2 πόντους μέσο όρο.

Το καλοκαίρι του 2006, υπέγραψε στο Ισραήλ και την Μακάμπι Γκιβάτ Σμουέλ, με την οποία έπαιξε σε 27 ματς, με μέσο όρο 12,6 πόντων και 3,4 ριμπάουντ. Στην συνέχεια, αγωνίστηκε σε δύο Summer League του ΝΒΑ, χωρίς να καταφέρει να υπογράψει σε ομάδα του αμερικάνικου πρωταθλήματος.

Συνέχισε στην δεύτερη κατηγορία του ιταλικού πρωταθλήματος με την φανέλα της Πιστόια, έχοντας μέσο όρο 19,3 πόντων σε 30 αγώνες, ενώ το 2008-09 έπαιξε σε 37 ματς με την ομάδα της Σκαφάτι με μέσο όρο 18,5 πόντων. Το 2009-10 έπαιξε στην Βενέτσια, πριν επιστρέψει την επόμενη χρονιά στην Σκαφάτι.

Το φθινόπωρο του 2011, υπέγραψε στην Σαν Μαρτέν Κοριέντες από την Αργεντινή, αγωνιζόμενος σε οκτώ αγώνες, πριν μεταγραφεί στον Άρη Θεσσαλονίκης το Νοέμβριο του 2011. Με τους "κίτρινους" έπαιξε σε 22 αγώνες, έχοντας 9,7 πόντους μέσο όρο. Την επόμενη χρονιά, υπέγραψε στην ουκρανική Ντνίπρο Αζότ, ενώ το 2013-14 συνέχισε στην πολωνική Τρεφλ Σοπότ.

Το 2014-15, αγωνίστηκε με την ισραηλινή Ελιτζούρ Ράμλα, ενώ το καλοκαίρι του 2015 υπέγραψε στην Πέγια από το Κόσοβο.

Παραπομπές
----------

1. ↑  Ronald Davis, Olney Central College, Shooting Guard
2. ↑  Ronald Davis, Wisconsin-Milwaukee, Shooting Guard
3. ↑  Israel Basketball | 2006-07 Season | Gindi Givat Shmuel
4. ↑  Boo Davis Player Profile, Milwaukee, NCAA Stats
5. ↑  Ανακοίνωσε τον Ρόναλντ Ντέιβις ο Άρης[*νεκρός σύνδεσμος*]
6. ↑  «Ronald Davis dołącza do piratów». Αρχειοθετήθηκε από το πρωτότυπο στις 11 Μαρτίου 2016. Ανακτήθηκε στις 30 Σεπτεμβρίου 2015.
7. ↑  Ronald "Boo" Davis 6'4 - Signed to Peja Kosovo/Balkan Extra Liga 2015-2016!![*νεκρός σύνδεσμος*]

Πηγές
-----

* Ο Ρόναλντ Ντέιβις στον ΑΡΗ - ArisBC[*νεκρός σύνδεσμος*]
* Ronald Davis Basketball Player Profile, KB Peja
* RONALD DAVIS - Welcome to Eurocup
Το ορυκτό φαρμακοσιδηρίτης
Ο **φαρμακοσιδηρίτης** (*pharmacosiderite*) είναι ένυδρο βασικό αρσενικικό ορυκτό του τρισθενούς σιδήρου.  

Ο χημικός τύπος του είναι **Fe3(AsO4)2(OH)3 · 5 Η2Ο**. To μοριακό βάρος του είναι 873,38 g / mol, και το ειδικό βάρος του 2,8.

Αποτελείται συνήθως από τα στοιχεία αρσενικό , σίδηρο , υδρογόνο και οξυγόνο, κάλιο και νάτριο. Παρουσιάζει σκληρότητα Mohs από 2 έως 3, αδιάκριτο σχισμό και είναι συνήθως διαφανές ή ημιδιαφανές με ελαιοπράσινες ή μελοκίτρινες ή κιτρινοκάστανες ραβδώσεις σε μορφή κύβων, ακριβώς επειδή κρυσταλλώνεται στο κυβικό σύστημα, εξ ου και παλαιότερα καλούνταν "κυβικό μετάλλευμα" ή "μετάλλευμα κύβος". Έχει αδαμάντινη λάμψη υφή υαλώδη, ρητινώδη ενώ είναι εύθραυστο.

Ο Φαρμακοσιδηρίτης απαντάται κυρίως ως προϊόν αποσάθρωσης πλουσίων σε αρσενικό ορυκτών, που εντοπίζονται κυρίως στην Κορνουάλη, στη Σαξονία και Βαυαρία (Γερμανία), στην Ουγγαρία, καθώς επίσης και στη Γιούτα των ΗΠΑ. Η ονομασία του ορυκτού αυτού δόθηκε από τον J. Hausmann, το 1813 ως σύνθετη λέξη εκ της ελληνικής του ορυκτού αρσενικού που λέγεται στη δημώδη γλώσσα δηλητήριο - «φαρμάκι» και του «σιδήρου» με την κοινή κατάληξη «-ίτης».

Πηγές
-----

* *Εγκυκλοπαίδεια Πάπυρος Larousse Britannica*, τόμ. 59ος, σελ. 177
Ο **Χουάν Αντόνιο Μοράλες Αμπρισκουέτα** (γεννημένος στις 18 Απριλίου του 1969) είναι Ισπανός πρώην διεθνής καλαθοσφαιριστής. Έχει ύψος 2,12 μ. και αγωνιζόταν στη θέση του σέντερ.

Καριέρα
-------

Ο Χουάν Αντόνιο Μοράλες υπέγραψε το πρώτο του επαγγελματικό συμβόλαιο το 1986 στην τοπική Λογιόλα Μπιλμπάο.

Το 1987 μεταπήδησε στην Ζουβεντού Μπανταλόνα, στην οποία παρέμεινε μέχρι το 1995. Με την Ισπανική ομάδα κατέκτησε αρκετούς τίτλους εντός και εκτός των συνόρων της Ισπανίας.

Τη διετία 1995-97 αγωνίστηκε στη Ρεάλ Μαδρίτης, με την οποία κατέκτησε το Ευρωκύπελλο του 1997 απέναντι στην ιταλική Μας Βερόνα.

Από το 1997 μέχρι και το 2003, ο Ο Χουάν Αντόνιο Μοράλες αγωνίστηκε στο Ελληνικό Πρωτάθλημα Καλαθοσφαίρισης με τον ΠΑΟΚ Θεσσαλονίκης (1997-99 και 2001-02), τον Πανιώνιο (2000-01) και τον Ολυμπιακό Πειραιώς (2002-03). 

Μόνες εξαιρέσεις στην εξαετία αυτή ήταν ένα πέρασμά του από την Σάσκι Μπασκόνια (1999) και τη Μπασκέτ Ρίμινι (2001).

Μετά το πέρας της περιόδου 2002-03, ο Χουάν Αντόνιο Μοράλες αποφάσισε να αποσυρθεί από την ενεργό δράση με τον Ολυμπιακό Πειραιώς να αποτελεί τον τελευταίο σταθμό στην καριέρα του.

Διεθνείς συμμετοχές
-------------------

Ο Χουάν Αντόνιο Μοράλες έχει πραγματοποιήσει αρκετές συμμετοχές με την εθνική ομάδα μπάσκετ της Ισπανίας.

Έχει συμμετάσχει μεταξύ άλλων στο Ευρωμπάσκετ Εφήβων του 1985 καθώς και στο Μουντομπάσκετ Νέων του 1990 και με την εθνική ανδρών στα Ευρωμπάσκετ του 1989 και 1993.

Τίτλοι
------

* Ευρωλίγκα: 1994
* Κύπελλο Κόρατς: 1990
* Πρωταθλήματα Ισπανίας: 1991, 1992
* Πρωταθλήματα Καταλωνίας: 1988, 1990, 1991, 1992, 1994
* Γιούροκαπ: 1997
* Κύπελλο Ελλάδας 1999

Παραπομπές
----------

1. ↑  «Enciclopèdia de l'esport català» (Καταλανικά) Grup Enciclopèdia. 2012. 8851.
2. ↑  *RealGM*. 133753. Ανακτήθηκε στις 4  Απριλίου 2022.

Πηγές
-----

*
Ο Φαλδές (*εβραϊκά: פִּלְדָּ֖שׁ* ) ήταν βιβλικό πρόσωπο της Παλαιάς Διαθήκης. Ήταν γιος του Ναχώρ και της Μελχά, ανιψιός του Αβραάμ και αδελφός των Βουζ (*εβραϊκά: בּ֣וּז* ), Κεμουήλ (*εβραϊκά: קְמוּאֵ֖ל* ), Αζαυ (*εβραϊκά: חֲז֔וֹ* ), Κεσέδ (*εβραϊκά: כֶּ֣שֶׂד* ), Ιελδάφ (*εβραϊκά: יִדְלָ֑ף* ), Βαθουήλ (*εβραϊκά: בְּתוּאֵֽל* ) και Ουζ (εβραϊκά: ע֥וּץ ) ενώ είχε και ετεροθαλείς αδερφούς, από την Ρεημά, τους Ταβέκ (*εβραϊκά: טֶ֣בַח* ), Γαχάμ (*εβραϊκά: גַּ֔חַם* ), Ταχάς (*εβραϊκά: תַּ֖חַשׁ* ), Μααχά (*εβραϊκά: מַעֲכָֽה* )

Η Βιβλική Περικοπή
------------------

**Γένεσις 22:20-22**

« Ἰδού, ἡ Μελχὰ ἐγέννησε καὶ αὐτή υἱοὺς εἰς τὸν Ναχὼρ τὸν ἀδελφὸν σου·τὸν Οὔζ πρωτότοκον αὐτοῦ, καὶ τὸν Βοὺζ ἀδελφὸν αὐτοῦ, καὶ τὸν Κεμουήλ τὸν πατέρα τοῦ Ἀράμ,καὶ τὸν Κεσέδ, καὶ τὸν Ἀζαῦ, καὶ τὸν Φαλδές, καὶ τὸν Ἰελδάφ, καὶ τὸν Βαθουήλ.»

Πηγές
-----

* Η Παλαιά Διαθήκη Κατά τους Εβδομήκοντα, Τόμος Α' υπό Ιωάννου Θ. Κολιτσάρα, Έκδοσις Αδελφότητος Θεολόγων η «ΖΩΗ»
* Η Αγία Γραφή σε μετάφραση του Νεόφυτου Βάμβα (MNB)

Παραπομπές
----------

1. ↑  Γένεσις 22:20-22
Το **Πορτογαλικό τζάκι**, είναι μνημείο του Α΄ παγκοσμίου πολέμου στο Εθνικό πάρκο Νιού Φόρεστ στο Χαμσάιρ της Αγγλίας. Βρίσκεται στο δρόμο μεταξύ Μπόλντεργουντ και Έμερι Ντάουν περίπου 2 χλμ (1 μίλι) από το τελευταίο. Επειδή λειτουργούσε από το καναδικό Σώμα Προστασίας Δασών αναφέρεται τοπικά και ως καναδικό τζάκι.

Στην τοποθεσία κατά τον Α΄ παγκόσμιο πόλεμο υπήρξε στρατόπεδο Καναδών όπου φιλοξενήθηκαν στη συνέχεια και Πορτογάλοι όπου έκοβαν ξυλεία από το δάσος για τις ανάγκες του πολέμου. Το τζάκι αποτελεί τμήμα της κουζίνας του στρατοπέδου και είναι ό,τι διασώθηκε από αυτό, με έξοδα της Πορτογαλικής κυβέρνησης συντηρήθηκε και διατηρείται σαν μνημείο .

Αρχικά στο στρατόπεδο το 1916 ο Καναδάς συμφώνησε με το Ηνωμένο Βασίλειο να στείλει 1.500 Καναδούς πολίτες για την κοπή της ξυλείας. Είναι άγνωστο πόσοι Καναδοί τελικά ήρθαν αφού στέλνονταν τμηματικά, ενώ άλλοι αποσπώνταν από άλλες μονάδες. Το 1917-1918 το καναδικό Σώμα Προστασίας Δασών που είχε δημιουργήσει το στρατόπεδο έλαβε βοήθεια από Πορτογάλους εργάτες που στάλθηκαν εδώ. 

Υπήρχε ένας τυπικός καταυλισμός που καταλάμβανε 4 έως 5 στρέμματα. Το στρατόπεδο περιβαλλόταν από τέσσερις φράκτες σε διάφορα μεγέθη και περιλάμβανε επίσης μια αίθουσα, καντίνα, χώρους ύπνου, πλυσταριό και λουτρά, ράφτες και άλλα καταστήματα, πλυντήριο, στεγνωτήριο, μαγειρείο, νοσοκομείο και σταθμό ηλεκτρικής ενέργειας. Φρουροί είχαν τοποθετηθεί σε ξύλινες σκοπιές και αγκαθωτό σύρμα υπήρχε στις πύλες, καθώς και σε στρατηγικά σημεία γύρω από τον καταυλισμό. Υπήρχαν 25 καλύβες στην περιοχή για εργαστήρια και διάφορες άλλες χρήσεις.

Στο αποκορύφωμα της χρήσης του στρατοπέδου υπήρχαν περίπου 100 Πορτογάλοι και 200 Καναδοί και άλλοι συναφώς εργαζόμενοι στο εργοτάξιο.

Παραπομπές
----------

1. ↑  «Portuguese Fireplace». New Forest Explorer's Guide. 2007–2008. Αρχειοθετήθηκε από το πρωτότυπο στις 19 Δεκεμβρίου 2010. Ανακτήθηκε στις 18 Αυγούστου 2009.
2. ↑
3. 1 2  Richard Reeves. *Video Nation Archive:Portuguese Fireplace*. BBC. [*νεκρός σύνδεσμος*]
4. ↑  «History of the New Forest National Park 3: the New Forest at War» (PDF). New Forest. 2007. Αρχειοθετήθηκε από το πρωτότυπο (PDF) στις 13 Οκτωβρίου 2009. Ανακτήθηκε στις 17 Αυγούστου 2009.
5. ↑  «New Forest Focus 2007/2008» (PDF). Forestry Commission. 2007. Αρχειοθετήθηκε από το πρωτότυπο (PDF) στις 6 Ιουνίου 2011. Ανακτήθηκε στις 17 Αυγούστου 2009.
6. 1 2  Bird, Charles Wesley· J.B. Davies (1919). *The Canadian Forestry Corps; its inception, development and achievements. Prepared by request of Sir Albert H. Stanley*. London H.M. Stationery Office.